《次韵王令君祷雨用杜草堂韵》
宋代·史弥宁

疲甿吾所矜，可忍浚膏血。
每事既厥心，其敢惮烦屑。
旱魃介挺既。慨念肠欲热。
笺天走群望，精神重澡雪。
一雨斗清凉，炎歊随荡灭。
多稼复如云，指日看秀结。
感通翻覆手，田里洗愁绝。
祷萗荷同寅，肝胆无楚越。

作者简介：史弥宁，字安卿，鄞县人。生卒年均不详，约宋宁宗庆元末前后在世。嘉定中，以国子监生莅春坊事，带阁门宣赞舍人。知邵阳。弥宁著有诗集友林乙稿一卷，《四库总目》传于世。